چوہدری سعید اقبال:

دہشت گردی کا ناسور کسی ناگہانی آفت سے کم نہیں

فیصل آباد میں میڈیا سے گفتگو کرتے ہوئے پی پی پی کے رہنماء کا کہنا تھا کہ جس ملک کا وفاقی وزیر داخلہ ہی غیر فعال ہو، وہاں کے عوام قربان ہی ہوتے رہیں گے، وزیراعظم نواز شریف کو قوم کے تمام سوالوں کا جواب دینا ہو گا۔

خبر کا کوڈ: ۴۲۶۶۰۵

تاریخ: ۰۱ خرداد ۲۰۱۷ - ۰۹:۰۷

رسا نیوز ایجنسی کی رپورٹ کے مطابق، پاکستان پیپلز پارٹی فیصل آباد کے ضلعی صدر چوہدری سعید اقبال نے میڈیا سے گفتگو کرتے ہوئے کہا ہے کہ شریف برادران ہر محاذ پر ناکام ہو چکے ہیں، دہشت گردی کا ناسور ملکی سلامتی اور عوام کے جان و مال کیلئے کسی ناگہانی آفت سے کم نہیں ہے۔ انہوں نے کہا کہ جس ملک کا وفاقی وزیر داخلہ ہی غیر فعال ہو، وہاں کے عوام قربان ہی ہوتے رہیں گے، وزیراعظم نواز شریف کو قوم کے تمام سوالوں کا جواب دینا ہو گا۔

انہوں نے کہا کہ یہی واقعات خدانخواستہ پیپلز پارٹی کے دور حکومت میں ہوتے تو مسلم لیگ نون نے طوفان بدتمیزی برپا کر دینا تھا۔

انہوں نے کہا ہے کہ پاناما کیس پر نظریں ہیں، تاریخ گواہ ہے کہ شریفوں کے خلاف فیصلے نہیں آتے، پاناما کیس کے بعد ہی آئندہ کے لائحہ عمل کا اعلان کرینگے، نیشنل ایکشن پلان پرعملدرآمد نہ ہونے سے دہشتگردی پر قابو نہیں پایا جا سکا۔ /۹۸۸/ ن۹۴۰